**แบบทดสอบโครงการประเมินคุณภาพการศึกษาขั้นพื้นฐาน**

**เพื่อการประกันคุณภาพผู้เรียน LAS (Local Assessment System)**

**ปีการศึกษา ๒๕๕๖ ชั้นมัธยมศึกษาปีที่ ๑**

**----------------------------------------------------------------------------------**

**กลุ่มสาระการเรียนรู้ภาษาไทย**

**ให้กาเครื่องหมาย 🞫 ทับตัวอักษรหน้าคำตอบที่ถูกต้อง**

๑. ลักษณะของหนังสือตามข้อใดที่กล่าวได้ว่าเป็นหนังสือที่แต่งดี

 ๑) จูงใจให้ใฝ่ดี มุ่งเสนอข้อเท็จจริง

 ๒) จูงใจให้ใฝ่ดี ใช้ภาษาดีมีศิลปะในการแต่ง

 ๓) ให้ความจริง รูปแบบเหมาะสมกับเนื้อหา

 ๔) ได้รับยกย่องจากบุคคลทั่วไป และมุ่งนำเสนอความจริง

๒. ข้อใด***ไม่จัด***เป็นวรรณคดีประเภทบทละคร

 ๑) อิเหนา ๒) สังข์ทอง

 ๓) รามเกียรติ์ ๔) พระอภัยมณี

๓. หากจำแนกประเภทของวรรณคดีและวรรณกรรมตามจุดมุ่งหมายในการแต่งวรรณคดี

 เรื่องพระอภัยมณี คือวรรณคดีประเภทใด

 ๑) ร้อยกรอง ๒) มุ่งให้ข้อคิดเป็นหลัก

 ๓) บันทึกเป็นลายลักษณ์อักษร ๔) มุ่งให้ความสนุกสนาน เพลิดเพลิน

๔. ข้อใดคือคุณค่าของวรรณคดีทางด้านอารมณ์

 ๑) ให้ความสะเทือนใจ ๒) ให้เห็นตัวอย่างชีวิต

 ๓) ให้ข้อคิดนำไปปรับใช้ในชีวิตจริง ๔) ให้เห็นตัวอย่างการใช้คำที่ไพเราะซาบซึ้ง

๕.  ***“พอแดดพริ้มยิ้มพรายกับชายฟ้า โลกก็จ้าแจ่มหวังด้วยรังสี”***

 บทร้อยกรองนี้มีศิลปะการประพันธ์อย่างไร

 ๑) อุปมา ๒) บุคคลวัต

 ๓) อุปลักษณ์ ๔) เลียนเสียงธรรมชาติ

๖.  ***“พระคุณแม่หนาหนักเพี้ยง พสุธา”***

 ข้อใด***ไม่ได้***ใช้ภาพพจน์ตรงกับบทร้อยกรองนี้

 ๑) พระวิลาสคือดวงแข ๒) โชติช่วงดังดวงจันทรา

 ๓) แม้นรอดแล้จะแทนท่าน คุณนั้นปานพระเมรุเขา

 ๔) นางครวญคร่ำร่ำว่าน้ำตาตก เหมือนหนึ่งอกพุพองเป็นหนองฝี

๗. ข้อความใดแสดงให้เห็นถึงนิสัยช่างสังเกตของผู้เขียน

 ๑) บ้านเรือนส่วนใหญ่เป็นบ้าน ๒ ชั้น มุงสังกะสี ซึ่งแปลกเพราะที่ผ่านมาเห็นแต่

 บ้านมุงกระเบื้อง มุงหญ้ามีอยู่บ้าง

 ๒) ของอื่นๆ ในพิพิธภัณฑ์ก็มีแต่พระพุทธรูป พระโพธิ์สัตว์ เทพต่างๆ ในศาสนาพุทธ

 มหายาน

 ๓) มีคนบอกฉันว่าพระพุทธรูปหินสลักที่ทำนิ้วพระหัตถ์ติดกันเป็นตีนเป็ดนั้น

 เป็นการทำตามมหาปุริสลักษณะนั้น

 ๔) ถึงที่โฮเทล เดินดูร้านขายของ มีหลายอย่าง เช่น ผ้ายกทอง ผ้าไหม เครื่องรัก

 เครื่องงาสลัก ชั้นบนมีพรหม หนังสือ ตกลงซื้อแค่โปสการ์ดมา ๕ ใบ

๘. ***“แต่แรกนึกว่าเป็นซุปเย็นควันขึ้น เพราะจับถ้วยแล้วเย็น จานรองถ้วยก็เย็น ซดเข้าไป***

 ***สะดุ้งเฮือกลิ้นแทบพอง เดิมคิดค่อนเขาอยู่ในใจว่าคนอะไรประหลาดดี อากาศหนาว***

 ***แทบตาย ยังกินซุปเย็น”***

 ข้อความนี้แสดงให้เห็นถึงนิสัยของผู้เขียนอย่างไร

 ๑) อดทน ๒) เรียบง่าย

 ๓) ช่างสังเกต ๔) มีอารมณ์ขัน

๙. ข้อใดคือความหมายของคำว่า ***“ตะขิดตะขวง”***

 ๑) กล้าหาญ ๒) เหลียวแล นำพา

 ๓) ข่มให้อยู่ในอำนาจตน ๔) อาการที่ทำโดยไม่สนิทใจ

๑๐. ข้อใดแสดงถึงความเห็นแก่ตัวของผู้พูด

 ๑) ช่างกูเถอะ ถึงกูตายก็ชีวิตกูเอง ๒) ข้าจะถูกเฆี่ยนหรือไม่ถูกก็ช่างข้าเถอะ

 ๓) รัฐบาลต่อรัฐบาลเขาวิวาทกัน คุณพระจะพลอยเจ็บร้อนด้วยทำไม

 ๔) ก็มันมาข่มเหงชาติกูนี่วะ แล้วลูกกูก็ตายไปทั้งคน แล้วจะว่ากูไม่มีข้อควรเจ็บร้อน

 อย่างไร

๑๑. ข้อใดคือการนำคติจากเรื่อง หัวใจนักรบไปใช้ในชีวิตจริง

 ๑) เด็กเกเรสำนึกได้เปลี่ยนนิสัยหันมาตั้งใจเรียน

 ๒) นักเรียนหนีเรียนเพื่อมาอ่านหนังสือเตรียมสอบ

 ๓) ตำรวจผ่อนผันลดโทษให้ผู้ขับรถจักรยานยนต์ผิดกฎจราจร

 ๔) ไม่มีข้อใดถูก

**อ่านบทร้อยกรอง แล้วตอบคำถามข้อ ๑๒ – ๑๔**

  **“*ถึงหน้าวังดังหนึ่งใจจะขาด คิดถึงบาทบพิตรอดิศร***

 ***โอ้ผ่านเกล้าเจ้าประคุณของสุนทร แต่ปางก่อนเคยเฝ้าทุกเช้าเย็น***

 ***พระนิพพานปานประหนึ่งศีรษะขาด ด้วยไร้ญาติยากแค้นถึงแสนเข็ญ***

 ***ทั้งโรคซ้ำกรรมซัดวิบัติเป็น ไม่เล็งเห็นที่ซึ่งจะพึ่งพา***

๑๒. คำใด***ไม่ได้***หมายถึง พระมหากษัตริย์

 ๑) บพิตร ๒) อดิศร

 ๓) ผ่านเกล้า ๔) เจ้าประคุณ

๑๓. ข้อใดแสดงว่าสุนทรภู่เป็นคนสนิท

 ๑) ถึงหน้าวังดังหนึ่งใจจะขาด

 ๒) คิดถึงบาทบพิตรอดิศร

 ๓) โอ้ผ่านเกล้าเจ้าประคุณของสุนทร

 ๔) แต่ปางก่อนเคยเฝ้าทุกเช้าเย็น

๑๔. บทร้อยกรองข้างต้นกวีแสดงความรู้สึกใด

 ๑) ชื่นชมยินดี ๒) น้อยเนื้อต่ำใจ

 ๓) ประชดประชัน ๔) เยาะเย้ยถากถาง

๑๕.  **“*กระนั้นหรือชื่อเสียงเกียรติยศ จะมิหมดล่วงหน้าทันตาเห็น***

 ***เป็นผู้ดีมีมากแล้วยากเย็น คิดก็เป็นอนิจจังเสียทั้งนั้น”***

 บทร้อยกรองนี้ให้ข้อคิดในเรื่องใด

 ๑) การสั่งสมเกียรติยศชื่อเสียง

 ๒) เกียรติยศชื่อเสียงมีค่ามากกว่าทรัพย์สมบัติ

 ๓) ทรัพย์สมบัติเป็นที่มาของเกียรติยศชื่อเสียง

 ๔) เกียรติยศชื่อเสียงและทรัพย์สมบัติเป็นของไม่เที่ยง

๑๖.  ***“ถึงเมาเหล้าเช้าสายก็หายไป แต่เมาใจนี้ประจำทุกค่ำคืน”***

 บทร้อยกรองนี้สื่อความหมายตรงกับข้อใด

 ๑) ไม่ควรดื่มสุราของมึนเมา

 ๒) ความทุกข์เป็นธรรมดาของมนุษย์

 ๓) ความทุกข์ทางใจหนักหนากว่าความทุกข์ทางกาย

 ๔) ความทุกข์ทางกายหนักหนากว่าความทุกข์ทางใจ

๑๗. ข้อใดมีคำสัมผัสอักษรมากที่สุด

 ๑) ดูเปลี่ยนคว้างคว้างเป็นหว่างวน ๒) กลับกระฉอกฉาดฉัดฉวัดเฉวียน

 ๓) ดูน้ำวิ่งกลิ้งเชี่ยวเป็นเกลียวกลอก ๔) บ้างพลุ่งพล่านวุ้งวงเหมือนกงเวียน

๑๘.***“เหมือนคนพาลหวานนอกย่อมขมใน อุปไมยเหมือนมะเดื่อเหลือระอา”***

 บทร้อยกรองนี้ต้องการสอนในเรื่องใด

 ๑) คำพูด ๒) มารยาท

 ๓) การวางตัว ๔) การคบเพื่อน

๑๙. จากข้อ ๑๘ ตรงกับสุภาษิตข้อใด

 ๑) หนามยอกอก ๒) หน้าไหว้หลังหลอก

 ๓) พูดดีเป็นศรีแก่ปาก ๔) คบพาลพาลพาไปหาผิด

๒๐.  ***“สิ้นแผ่นดินสิ้นหนามตามเสด็จ เที่ยวเตร็ดเตร่หาที่อาศัย***

 ***แม้นกำเนิดเกิดชาติใดใด ขอให้ได้เป็นข้าฝ่าธุลี”***

 บทร้อยกรองนี้มีอารมณ์ใด

 ๑) หมดหวัง ๒) ท้อแท้ใจ

 ๓) สะเทือนใจ ๔) ถูกทุกข้อ

๒๑. จากบทร้อยกรองข้อ ๒๐ แสดงถึงคุณธรรมดาของผู้พูด

 ๑) จงรักภักดี ๒) ซื่อสัตย์สุจริต

 ๓) อ่อนน้อมถ่อมตน ๔) เคร่งครัดในหน้าที่

๒๒. ***“ป้าสมศรีเป็นแม่ค้าขายถ่าน ร้านของแกเป็นห้องแถวสองห้องติดกันอยู่ตลาดริมคลอง***

 ***ห่างจากห้องแถวของเราไปเพียงร้อยกว่าเมตรเท่านั้นเอง”***

 ข้อใดเป็นใจความสำคัญ

 ๑) อยู่ตลาดริมคลอง

 ๒) ป้าสมศรีเป็นแม่ค้าขายถ่าน

 ๓) ร้านของแกเป็นห้องแถวสองห้องติดกัน

 ๔) ห่างจากห้องแถวของเราไปเพียงร้อยกว่าเมตรเท่านั้นเอง

๒๓.  ***“เหมือนละครฉากที่แสดงซ้ำซาก”*** ข้อความนี้มีความหมายตรงกับข้อใด

 ๑) ก๋งไปทำงานจักสานอยู่ที่ลานดินหน้าห้องแถว

 ๒) ยายซิ้มแก่ๆ ที่ปลดตัวเองจากการออกไปทำงานนอกบ้านแล้ว

 ๓) ฉันจะเลือกเอาวันหยุดที่ไม่ต้องไปโรงเรียนและแดดจัดจ้าเป็นวันทำถ่านดิน

 ๔) หลังจากกินข้าวเช้าแล้ว ก๋งจะคร่ำเคร่งอยู่กับการทำมาหากินไปจนกระทั่งเย็น

๒๔. สำนวนใดมีความหมายตรงข้ามกับ ***“การตื่นนอนแต่เช้าตรู่เป็นกำไรของชีวิต”***

 ๑) นอนหลับทับสิทธิ์ ๒) นอนจนตีนฟ้าเปิด

 ๓) นอนจนตะวันส่องก้น ๔) นอนหลับไม่รู้ นอนคู้ไม่เห็น

๒๕.***“คนที่ทำงานไม่เคยมีใครขาดทุน”*** นักเรียนคิดว่าเพราะเหตุใดผู้แต่งจึงกล่าวเช่นนี้

 ๑) เพราะการทำงานย่อมมีผลกำไร

 ๒) เพราะการทำงานบางอย่างเราไม่ต้องลงทุน

 ๓) เพราะการทำงานย่อมได้ผลตอบแทนเสมอ

 ๔) เพราะการทำงานทุกอย่างย่อมต้องได้เงินค่าจ้าง

๒๖.  ***“มอมรู้ว่าพ่อของมันเป็นหมาพันธุ์อัลเซเชียนอยู่ตึกใหญ่ถนนเพชรบุรี เจ้าของเอาเลี้ยง***

 ***ถนอมหนักหนา แต่แม่ของมันเป็นหมาไทยตลาดประตูน้ำ ที่มอมปฏิสนธิขึ้นมาได้***

***ก็เพราะอุปวเหตุ”***

 คำว่า “***อุปวเหต”*** มีความหมายตรงกับข้อใด

 ๑) เหตุชั่วร้าย ๒) ความบังเอิญ

 ๓) ความประมาท ๔) เหตุที่เกิดขึ้นโดยคาดคิดไว้ก่อน

๒๗.  ***“ปักษาตื่นตาขันขาน หาคู่เคียงประสานสำเนียงเสนาะในไพร***

 ***เดือนดาวดับเศร้าแสงใส สร่างแสงอโณทัยก็ผ่านพยับรองเรือง”***

 กาพย์ที่ยกมาข้างต้นกล่าวถึงเวลาใด

 ๑) เช้า ๒) สาย

 ๓) เย็น ๔) พลบค่ำ

๒๘. ข้อใดแสดงธรรมชาติของสัตว์

 ๑) ลูกครุฑพลัดตกฉิมพลี หัสดินอินทรี

 คาบช้างก็วางไอยรา

 ๒) วานรสำแดงเดชา หักถอนพฤกษา

 ถือต่างอาวุธยุทธยง

 ๓) ดุเหว่าเร้าเร่งพระสุริย์ศรี ไก่ขันปีกตี

 กู่ก้องในท้องดงดาน

 ๔) เทียมสินธพอาชาไนย เริงร้องถวายชัย

 ชันหูระเหินหฤหรรษ์

๒๙.  ***“แดงนำเรื่องที่สมชายเคยขโมยเงินคนข้างบ้านมาเล่าให้เพื่อนในชั้นฟัง เพื่อนๆ สนใจ***

 ***รุมกันซักถามแดง เพื่อให้สมชายเสียหน้า”***

 ข้อความนี้ตรงกับสำนวนใด

 ๑) หยิกเล็บเจ็บเนื้อ ๒) สาวไส้ให้กากิน

 ๓) ฝากเนื้อไว้กับเสือ ๔) กินในที่ลับไขในที่แจ้ง

๓๐. ***“ล้วนถืออาวุธเกรียงไกร โตมรศรชัย***

 ***พระขรรค์คทาถ้วนตน***

 ***ลอยฟ้ามาในเวหน รีบเร่งรี้พล***

 ***ถึงสมรภูมิชัย”***

 ในกาพย์นี้กล่าวถึงอาวุธกี่ชนิด

 ๑) ๒ ชนิด ๒) ๓ ชนิด

 ๓) ๔ ชนิด ๔) ๕ ชนิด